L'Ajuntament de Sagunt inicia el seu cicle de jornades d’RSC en empreses
14 de setembre 2022

Este pròxim dimarts, 20 de setembre, el Casal Jove del Port de Sagunt acollirà la primera sessió de treball del Cicle de responsabilitat social corporativa que desenvolupa el departament de Promoció Econòmica i Industrial de l'Ajuntament de Sagunt.

Sota el títol _Com definir el nostre Pla d’RSE fins a la memòria o Informe No Financer?_, la sessió, que començarà a les 9.30, abordarà de manera teòrica i pràctica la importància de dur a terme en empreses programes de responsabilitat social i com estos plans actuen com a eines que aporten valor afegit a les empreses.

Per a María José Carrera, regidora de Promoció Econòmica i Industrial, «**este cicle de jornades dona continuïtat a la nostra política de promoció i difusió de la responsabilitat social en l'àmbit empresarial**».

![](/media/zhhfpjhg/c_mariajosé_07.jpg?width=400&height=267&mode=max)«**La nostra intenció sempre ha sigut portar prosperitat al municipi creant riquesa i noves oportunitats d'ocupació, però també és fonamental que les empreses treballen polítiques corporatives que afavorisquen bones condicions de treball, s'impliquen amb el municipi i respecten el medi ambient. No n'hi ha prou amb créixer econòmicament, hem d'estendre els beneficis a la ciutadania i això passa per un desenvolupament sostenible de l'economia**», ha afegit la regidora.

Este cicle, que ha comptat amb el suport d’ASECAM, continuarà el pròxim 18 d'octubre amb la jornada _La vuelta al mundo de Magallanes-El Cano como reto inspirador de la RSC en las pymes_, on s'abordarà de manera pràctica l'execució de plans de responsabilitat social en petites i mitjanes empreses.

Les persones i empreses que vulguen participar el poden fer completant el següent formulari: [https://forms.gle/WPjXqewA5WmA1j4v9](https://forms.gle/WPjXqewA5WmA1j4v9)

![](/media/q2npmy3n/microsoftteams-image-10.png?width=850&height=850)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-inicia-el-seu-cicle-de-jornades-d-rsc-en-empreses/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-inicia-el-seu-cicle-de-jornades-d-rsc-en-empreses/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-inicia-el-seu-cicle-de-jornades-d-rsc-en-empreses/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-inicia-el-seu-cicle-de-jornades-d-rsc-en-empreses/)